arnastofnun/IGC-2024 huggingface dataset:
S-282/2016

Mál þetta, sem þingfest var 8. desember sl., og dómtekið fimmtudaginn 9. febrúar sl., er höfðað með ákæru héraðssaksóknara þann 17. nóvember 2016, á hendur Þ-kk-þgf I-kk-þgf Þ-kk-þgf, til heimilis að Boðaslóð 3, Vestmannaeyjum,

„fyrir brot gegn valdstjórninni með því að hafa, mánudaginn 7. september 2015, að [...], tekið lögreglumanninn A sem var þar við skyldustörf hálstaki, með þeim afleiðingum að lögreglumaðurinn féll til jarðar er hann reyndi að losa hálstakið og fékk áverka á hægri olnboga og hægra hné. Einnig með því að hafa hótað lögreglumanninum A lífláti og hafa sagt við hann og B að hann vissi hvar þau ættu heima og að hann vildi berja C og síðar, í kjölfar þess að ákærði var handtekinn, á lögreglustöðinni Vestmannaeyjum, hafa sagt við lögreglumanninn A að lögreglumaðurinn vissi hverjir væru vinir ákærða og hvers þeir væru megnugir.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn þann 9. febrúar sl., ásamt H-kk-þgf B-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði einu sinni áður sætt refsingu, en honum var þann 11. júní 2015 gerð sekt vegna fíkniefnalagabrots.

Refsing ákærða er hæfilega ákveðin fangelsi í 45 daga. Að virtum atvikum máls og að teknu tilliti til skýlausrar játningar ákærða og sakaferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans og er hæfilega ákveðin 126.480 kr. að teknu tilliti til virðisaukaskatts.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf I-kk-nf Þ-kk-nf, sæti fangelsi í 45 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, 126.480 krónur, sem er þóknun skipaðs verjanda, H-kk-ef B-kk-ef hrl., að teknu tilliti til virðisaukaskatts.

S-kk-nf G. G-kk-nf.
S-292/2016

Mál þetta, sem þingfest var og dómtekið fimmtudaginn 2. febrúar sl., er höfðað með ákæru lögreglustjórans á Suðurlandi þann 18. október sl., á hendur H-kk-þgf V-kk-þgf H-kk-þgf, til heimilis að Hrísholti 5, Laugarvatni,

„fyrir líkamsárás

með því að hafa, aðfararnótt laugardagsins 30. júlí 2016, í anddyri húsbíls sem lagt var við bílastæði að Syðri Reykjum 2 í Bláskógabyggð, veist að A, og hrint henni með þeim afleiðingum að hún féll í jörðina og hlaut eymsli á brjóstkassa.

Telst brot ákærða varða við 217. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við þingfestingu málsins og lýsti því yfir að hann óskaði ekki eftir skipuðum verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða og hreins sakaferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 299.318 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, H-kk-nf V-kk-nf H-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað, 299.318 krónur.

S-kvk-nf I-kvk-nf.
S-318/2016

Mál þetta, sem þingfest var og dómtekið fimmtudaginn 2. febrúar sl., er höfðað með ákæru lögreglustjórans á Suðurlandi þann 12. desember sl., á hendur A-kk-þgf Þ-kk-þgf Þ-kk-þgf, óstaðsettum í hús í sveitarfélaginu Hornafirði,

„fyrir umferðarlagabrot

með því að hafa, að kvöldi fimmtudagsins 10. nóvember 2016 ekið bifreiðinni [...] sviptur ökurétti og með 137 km hraða á klukkustund vestur Suðurlandsveg við Kúðafljót í Skaftárhreppi, þar sem leyfður hámarkshraði var 90 km á klukkustund.

Teljast brot ákærða varða við 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 20. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði nítján sinnum áður sætt refsingu, þar af tvívegis vegna aksturs sviptur ökurétti. Ákærði var þann 28. júní 2012 meðal annars fundinn sekur um akstur sviptur ökurétti, og honum gerð sekt. Þann 1. september 2015 var ákærði fundinn sekur um akstur sviptur ökurétti og akstur undir áhrifum fíkniefna og honum gert að sæta fangelsi. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, E-kk-nf Þ-kk-nf Þ-kk-nf, sæti fangelsi í 30 daga.

S-kvk-nf I-kvk-nf.
S-36/2017

Mál þetta, sem þingfest var og dómtekið í dag, er höfðað með ákæru lögreglustjórans á Suðurlandi þann 14. mars sl., á hendur H-kk-þgf G-kk-þgf, til heimilis að Bala 2, Rangárþingi ytra,

„fyrir þjófnaði:

I.

með því að hafa um hádegisbil mánudaginn 7. nóvember 2016 í verslun Bónus við Larsenstræti á Selfossi, stolið 7 pakkningum af frosnum rjúpnabringum, samtals að verðmæti kr. 6.986,-

II.

með því að hafa um hádegisbil miðvikudaginn 9. nóvember 2016 í verslun Bónus við Larsenstræti á Selfossi, stolið 2 hangikjötslærum, 3 lambalærum, 7 pakkningum af frosnum andabringum og 7 pakkningum af frosnum rjúpnabringum, samtals að verðmæti kr. 50.062,-

Telst háttsemi ákærða samkvæmt báðum liðum ákæru varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.”

Ákærði mætti ekki við þingfestingu málsins þrátt fyrir lögmæta birtingu ákæru þann 22. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði þrisvar sinnum áður sætt refsingu, síðast þann 10. janúar sl., þar sem ákærði gekkst undir sekt vegna umferparlagabrota. Að öðru leyti hefur sakaferill ákærða ekki áhrif við ákvörðun refsingar í máli þessu. Brot það sem ákærði er nú sakfelldur fyrir er framið fyrir ákvörðun framangreindra viðurlaga og verður ákærða því nú dæmdur hegningarauki.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til þess að ákærði hefur ekki áður verið fundinn sekur um auðgunarbrot, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, H-kk-nf G-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

S-kvk-nf I-kvk-nf.
S-5/2017

Mál þetta, sem þingfest var 9. febrúar og dómtekið miðvikudaginn 10. maí sl., er höfðað með ákæru lögreglustjórans í Vestmannaeyjum þann 15. desember sl., á hendur B-kk-þgf K-kk-þgf K-kk-þgf, til heimilis að Kleifarseli 10, Reykjavík,

„fyrir brot á lögum um ávana- og fíkniefni

með því að hafa síðdegis föstudaginn 18. desember 2015 haft í vörslum sínum í sölu og dreifingarskyni samtals 12,67 gr. af kókaíni en efnin fundust í úlpuvasa ákærða við leit lögreglu í fórum hans er hann var handtekinn auk 11,93 gr. af óskilgreindu efni og tölvuvogar.

(Mál nr. 319-2015-4438)

Telst brot ákærða varða við 2., sbr., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til að sæta upptöku á samtals 12,67 gr. af kókaíni, 11,93 gr. af óskilgreindu efni og tölvuvog samkvæmt 6. og 7. mgr. 5. gr. nefndra laga um ávana- og fíkniefni og 2. mgr. 14. gr. nefndrar reglugerðar um ávana- og fíkniefni og önnur eftirlitsskyld efni. Þá er þess krafist að ákærði verði dæmdur til greiðslu alls sakarkostnaðar.“

Ákærði mætti hvorki við þingfestingu málsins, né síðari fyrirtökur þess, þrátt fyrir lögmæta birtingu ákæru þann 19. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga, en rétt þykir að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 6. mgr. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni og tæki, líkt og greinir í dómsorði.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 155.060 kr., auk þóknunar skipaðs verjanda ákærða, sem er hæfilega ákveðin 63.240 kr., að teknu tilliti til virðisaukaskatts.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, B-kk-nf K-kk-nf K-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru upptæk 12,67 gr. af kókaíni, 11,93 gr. af óskilgreindu efni og tölvuvog.

Ákærði greiði sakarkostnað, samtals 218.300 krónur, þar af þóknun skipaðs verjanda, S-kk-ef S-kk-ef hdl., 63.240 krónur, að teknu tilliti til virðisaukaskatts.

S-kk-nf G. G-kk-nf.
S-66/2017

Mál þetta, sem þingfest var og dómtekið fimmtudaginn 4. maí sl., er höfðað með ákæru lögreglustjórans á Suðurlandi þann 10. mars sl., á hendur K-kk-þgf G-kk-þgf, til heimilis að Dalbraut 1, Bláskógabyggð,

„fyrir umferðarlagabrot

með því að hafa, aðfaranótt laugardagsins 4. febrúar 2017 ekið bifreiðinni AI-Z83 sviptur ökurétti og undir áhrifum áfengis (vínandamagn í blóði 3,15‰) um Eyraveg og Suðurlandsveg að þjónustustöð Olís við Arnberg á Selfossi, þar sem lögregla stöðvaði akstur ákærða.

Teljast brot ákærða varða við 1. mgr. 48. gr. og 1. mgr., sbr. 3. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar frá 05.06.2017 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 11. apríl sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála. Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði tvívegis áður sætt refsingu. Þann 16. nóvember 2009 var ákærða gerð sekt vegna ölvunaraksturs og hann sviptur ökurétti. Þann 27. maí 2014 var ákærða aftur gerð sekt vegna ölvunaraksturs og hann sviptur ökurétti. Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar. Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 35.498 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, K-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði allan sakarkostnað, 35.498 krónur.

S-kvk-nf I-kvk-nf.
S-67/2017

Mál þetta, sem þingfest var og dómtekið fimmtudaginn 11. maí sl., er höfðað með ákæru Héraðssaksóknara þann 24. mars sl., á hendur Ó-kk-þgf Ó-kk-þgf, til heimilis að Fjólugötu 3, Vestmannaeyjum,

„fyrir sérstaklega hættulega líkamsárás, með því að hafa aðfararnótt sunnudagsins 17. ágúst 2014 á veitinga- og skemmtistaðnum Lundanum, Kirkjuvegi 21 í Vestmannaeyjum, slegið A í höfuðið með glerglasi með þeim afleiðingum að A hlaut þriggja sentimetra skurð bak við vinstra eyra og grunnsár á eyra og vanga sömu megin.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði mætti við þingfestingu málsins ásamt H-kk-þgf B-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í fimm mánuði. Að virtum atvikum máls og að teknu tilliti til skýlausrar játningar ákærða og þess að hann hefur ekki áður verið fundinn sekur um ofbeldisbrot, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 30.000 kr., auk þóknunar skipaðs verjanda, sem er hæfilega ákveðin 147.560 kr., að teknu tilliti til virðisaukaskatts.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf Ó-kk-nf, sæti fangelsi í fimm mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals, 177.560 krónur, þar af þóknun skipaðs verjanda, H-kk-ef B-kk-ef hrl., 147.560 krónur, að teknu tilliti til virðisaukaskatts.

S-kk-nf G. G-kk-nf.
S-16/2017

I

Mál þetta, sem dómtekið var 19. apríl sl., höfðaði lögreglustjórinn á Vestfjörðum með ákæru 1. apríl 2017 á hendur ákærða: „E-kk-þgf B-kk-þgf Þ-kk-þgf, kt. [...], [...], [...], fyrir fíkniefnalagabrot, með því að hafa föstudaginn 3. mars 2017, haft í vörslum sínum, til söludreifingar, 151,17 grömm maríhú[a]na, 9,65 grömm af kókaíni og 31 ecstasytöflu (MDMA), sem lögreglan fann við leit á ákærða og í bifreiðinni [...], sem ákærði var farþegi í. [...]

Háttsemi ákærða telst varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 789/2010 og 513/2012.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum fíkniefnum, þ.e. 151,17 grömm maríhú[a]na, 9,65 grömm af kókaíni og 31 ecstasytöflu (MDMA), með vísan til 6. og 7. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, ásamt síðari breytingum.“

II

Fyrirkall í máli þessu var gefið út 5. apríl 2017 og birt fyrir ákærða 11. sama mánaðar. Við þingfestingu málsins 19. apríl sl. sótti ákærði ekki þing og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008, verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði hafi gerst sekur um brot það sem honum er gefið að sök í ákæru og er það þar réttilega heimfært til refsiákvæða.

III

Ákærði er fæddur árið [...]. Samkvæmt vottorði sakaskrár ríkisins gekkst ákærði undir sektargerð 9. desember 2016 vegna brots gegn lögum um ávana- og fíkniefni nr. 65/1974. Með vísan til umfangs og eðlis brots ákærða nú þykir refsing hans hæfilega ákveðin fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 151,17 g af maríhúana, 9,65 g af kókaíni og 31 ecstasytafla (MDMA).

Engan sakarkostnað leiddi af meðferð málsins.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, E-kk-nf B-kk-nf Þ-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 151,17 g af maríhúana, 9,65 g af kókaíni og 31 ecstasytafla (MDMA).

S-kvk-nf E-kvk-nf K-kvk-nf
S-15/2017

Mál þetta höfðaði lögreglustjórinn á Vesturlandi með ákæru, dags. 28. mars 2017, á hendur ákærða, X..., kt. ..., ..., Borgarnesi. Málið var dómtekið 5. maí 2017.

Í ákæruskjali segir að málið sé höfðað gegn ákærða „fyrir líkamsárás með því að hafa að kvöldi þriðjudagsins 28. febrúar 2017 í húsinu nr. ... við ... í Borgarnesi í Borgarbyggð, slegið sambýliskonu sína, A..., kt. ..., hnefahöggum í brjóstkassa og kvið með þeim afleiðingum að hún hlaut eymsli yfir brjóskassa og mar hægra megin neðarlega á kvið.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmd til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Er því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsiákvæða í ákæru.

Það þykir horfa refsingu ákærða til þyngingar, sbr. 3. mgr. 70. gr. almennra hegningarlaga, að brot hans beindist að sambýliskonu hans, á heimili þeirra. Ákærði sem er með hreint sakavottorð á sér þær málsbætur einar að hann hefur játað sök.

Að þessu virtu þykir refsing ákærða hæfilega ákveðin 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, X..., sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

G-kk-nf S-kk-nf